బైసికిల్ థీవ్స్
బైసికిల్ థీవ్స్ (ఇటాలియన్: లాద్రి డి బైసిక్లెట్టె; యునైటెడ్ స్టేట్స్ లో మొదట బైసికిల్ థీఫ్ అన్న పేరుతో వచ్చింది) విట్టొరియో ద సిక దర్శకత్వం వహించిన 1948 నాటి ఇటాలియన్ చలనచిత్రం. రెండవ ప్రపంచ యుద్ధం ముగిశాకా రోమ్ లో ఓ పేద ఉద్యోగస్తుడు, అతని కొడుకు చుట్టూ అల్లుకున్న కథ ఇది. తన కుటుంబాన్ని పోషించకునేందుకు ఉపకరించే, అత్యంత అవసరమైన తన ఉద్యోగం సైకిల్ ఉంటేనే ఉంటుంది, లేకుంటే పోతుంది. ఈ నేపథ్యంలో పోగొట్టుకున్న తన సైకిల్ కోసం అతను నగరమంతా తిరుగుతూ వెతకడం చిత్ర కథాంశం.
"ఇటాలియన్ నియోరియలిజం" అన్న సినీ ఉద్యమంలో వచ్చిన సినిమాల్లో అత్యుత్తమమైనదిగా ఈ సినిమా విస్తృతంగా గుర్తింపు పొందింది. సినిమాకి 1950ల్లో ఆస్కార్ గౌరవ పురస్కారం లభించింది. విడుదలైన నాలుగు సంవత్సరాలకే "సైట్ & సౌండ్" పత్రిక నిర్వహించిన సినీ రూపకర్తలు, విమర్శకుల పోల్ లో సార్వకాలికంగా అతిగొప్ప చిత్రంగా నిలిచింది.; 50 సంవత్సరాలు గడిచాకా కూడా అదే పోల్ లో సార్వకాలికంగా అత్యుత్తమ చిత్రాల్లో ఆరో స్థానంలో నిలిచింది. 14 సంవత్సరాల వయసు వచ్చేసరికి చూసితీరాల్సిన 10 సినిమాలు అంటూ బ్రిటీష్ ఫిల్మ్ ఇన్స్టిట్యూట్ వేసిన జాబితాలో బైసికిల్ థీవ్స్ నిలిచింది.
రెండవ ప్రపంచ యుద్ధానంతరం, రోమ్ నగరంలో ఆంటోనియో రిచ్చి (లంబెర్టో మెగ్గియోరని) తన భార్య మరియా (లియానెల్లా సెరెల్), కొడుకు బ్రూనో (ఎంజో స్టయోలా), పసిబిడ్డలతో కూడిన సంసారాన్ని పోషించేందుకు పని కోసం చాలా ఆత్రుతతో ప్రయత్నిస్తూంటాడు. ప్రకటనలను గోడలకు అతికించే పని దొరుకుతుంది కానీ ఈ పనికి సైకిల్ అవసరమైనందున తానీ పనికి ఒప్పుకోలేనని భార్యతో చెప్తాడు. ఆమె తనకు పుట్టింటి నుంచి సంక్రమించిన, విలువైన, ప్రత్యేకమైన బెడ్ షీట్లను అమ్మివేసి ఆ డబ్బుతో సైకిల్ కొంటుంది. తమ సంతోషకరమైన భవిష్యత్తును తలుచుకుంటూ సైకిల్ తీసుకుని ఇంటికి బయలుదేరుతారు. దారిలో ఆమె ఓ జ్యోతిష్కుడి దగ్గరకు తీసుకువెళ్తుంది. ఆ జ్యోతిష్కుడి వద్ద ఆమె గతంలో జోస్యం చెప్పించుకుందనీ, అతను ఆంటోనియోకు ఉద్యోగం లభిస్తుందనీ, కానీ అతను భార్యకు అందుకు రుణపడివుంటాడని చెప్పినట్టు ఆంటోనియో తెలుసుకుంటాడు. జ్యోతిష్కుడి మీద మూఢనమ్మకం పెట్టుకోవడాన్ని అతను దూషిస్తూ, అతనికి ఇచ్చిన డబ్బు వృధా అంటూ భార్యను ఆటపట్టిస్తాడు.
బ్రెజిల్ (చలన చిత్రము)
బ్రిటన్ కథలలాంటి ఈ చిత్రం శ్యాం లారీ (జోనాథన్ ప్రేస్)అనే ఒక ప్రభుత్వ చిరు ఉద్యోగి తరచుగా తను ఒక అందమైన ఆడపిల్లను రక్షిస్తున్నట్టుగా కనే పగటి కల చుట్టూ తిరుగుతూ ఉంటుంది. ఒక రోజు అతనికి, ఒక ఈగ ఇరుకుకొని పోవటం వలన పాడైపోయిన ముద్రణా యంత్రాన్ని బాగు చేసే పని అప్పగించబడుతుంది. ఆ ఈగ ముద్రణా యంత్రంలో ఇరుకుకొని పోవడం చేత ఒక విషయమును ముద్రించుచుండగా తప్పు ముద్రణ జరిగి ఆర్చిబాల్డ్ బుట్లే గారు, ఆర్చిబాల్డ్ హారి తూట్లే అనే తీవ్రవాదికి బదులుగా కారాగారంలో బంధించబడి విచారణ సమయంలో మరణిస్తారు. శామ్, మరణించిన బుట్ట్లే యొక్క భార్యను కలుసుకోవటానికి వెళ్ళినప్పుడు, బుట్ట్లే గారి పై అంతస్తులో నివసించే జిల్ లేయ్టన్ (కిమ్ గ్రీస్ట్)ని చూచి తన కలలలో తరచుగా కనిపించే అందమైన ఆడపిల్ల ఆమే అని గుర్తిస్తాడు. తన భర్తకు యేమి జరిగిందో తెలుసుకోవటానికి ప్రయత్నిస్తున్న బూట్లే గారి భార్యకు జిల్ సహాయపడే ప్రయత్నం చేస్తుంది. కాని ఆక్రమములో ఆమె ఉద్యోగస్వామ్యము వల్ల విసిగిపోతుంది. ఆమె టుట్లే స్థానంలో బుట్లేని నిర్బందించారు అనే విషయాన్ని ఉద్యోగులకు తెలియపరచాలని ప్రయత్నించిన కారణంగా, ఆమెకు తెలియకుండానే ఆమెను ఉద్యోగులు తీవ్రవాది అయిన టుట్లే యొక్క స్నేహితురాలిగా ఆరోపణ చేయటం జరుగుతుంది. ఈ క్రమములో శాం ఆమెకు దగ్గరవటానికి ప్రయత్నించినా, ప్రభుత్వోద్యోగులు తనను తిరిగి ఎక్కడ పట్టుకుంటారో అనే భయంతో ముందు జాగ్రతగా ఆమె తన యొక్క పూర్తి వివరాలను అతనికి ఇవ్వకుండా తప్పించుకుంటుంది. ఇలా ఉండగా శామ్ నిజమైన హారి టుట్లే (రాబర్ట్ డి నీరో)ని కలవటం జరుగుతుంది. హారి టుట్లే ఒకప్పుడు ప్రభుత్వంలో సామర్ద్యంలేని ఒక శీతల యంత్రాలను బాగు చేసేటటువంటి నిపుణుడిగా పనిచేసి, ప్రభుత్వ విధానంలో ఉండేటువంటి కాగితపు పని చేయలేక ఉద్యోగాన్ని వదిలిపెడతాడు. టుట్లే, శామ్ ఇంట్లో పాడైపోయిన శీతల యంత్రాన్ని బాగుచేసేటందుకు చాలా కాలంగా శాంని విసిగిస్తున్న ఇద్దరు ప్రభుత్వ ఉద్యోగులతో పని జరిపించుకునేటందుకు సహాయపడతాడు.